rejauldu/bengali-wikipedia huggingface dataset:
ব্লু ব্যারন (বৈজ্ঞানিক নাম: Euthalia telchinia (Ménétriés))এক প্রজাতির মাঝারী-বড় আকারের নীলচে সবুজ প্রান্তীকযুক্ত বাদামী রঙের প্রজাপতি। এরা নিমফ্যালিডি পরিবার এবং এউথালিয়া উপগোত্রের সদস্য। এই প্রজাতি ভারতের (বন্যপ্রাণ সংরক্ষণ আইন) অনুসারে এই প্রজাতি তফ্‌সিল ১ এর তালিকার অন্তর্ভুক্ত।  আকার  ব্লু ব্যারন এর প্রসারিত অবস্থায় ডানার আকার ৭০-৮৫ মিলিমিটার দৈর্ঘের হয়।  বিস্তার  এই প্রজাতি ভারত এর কর্নাটক এর কুর্গ, সিকিম থেকে অরুণাচল প্রদেশ পর্যন্ত, এছাড়া ভুটান, নেপাল এবং মায়ানমারSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58. এর বিভিন্ন অঞ্চলে দেখা যায়।   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  স্ত্রী-পুরুষ উভয় প্রকারের পিছনের ডানা সমভাবে গোলাকৃতি (evenly rounded) এবং টর্নাসে বহিঃবর্তী (produced) নয়। সামনের ডানার অ্যাপেক্স অথবা শীর্ষভাগ বহিঃবর্তী তবে তীক্ষ্ণ অথবা সূঁচালো নয় (not pointed)।  পুরুষ  ডানার উপরিতল কালচে বাদামী। সামনের ডানার টার্মেন সাদা এবং টর্নাস থেকে ৩ নং শিরা অবধি টার্মিনাল অংশ নীল অথবা সবজে নীল বর্নের। পিছনের ডানার সাবটার্মিনাল এবং টার্মিনাল অংশ চওড়া ভাবে (টর্নাসের দিকে বেশী চওড়া) উজ্জ্বল নীল বন্ধনীযুক্ত।  স্ত্রী  ডানার উপরিতল ইষদ বাদামী এবং সামনের ডানার শীর্ষভাগ (apex) থেকে পিছনের ডানার ডরসামের দুই-তৃতীয়াংশ পর্যন্ত (ডানার গোড়ার দিকে) উভয় ডানাজুড়ে একটি কালচে বাদামী বন্ধনী বর্তমান যা সামনের ডানা থেকে পিছনের ডানার দিকে যত এগিয়েছে তত চওড়া হয়েছে। উক্ত বন্ধনী সামনের ডানায় শীর্ষ অথবা অ্যাপেক্স থেকে ডরসাম ও পিছনের ডানায় সেল এর একটু উপর থেকে ডরসাম অবধি বিস্তৃত। সামনের ডানার উপরিতলে সেল এর বাইরে ৫টি ধূসর সাদা ছোপের একটি বাঁকানো সারি লক্ষ্য করা যায়। উক্ত ছোপ সারির মধ্যবর্তী ছোপটি অপর ছোপগুলি অপেক্ষা খুব ছোট। কিছু কিছু নমুনাতে সামনের ডানার অ্যাপেক্স এ কয়েকটি ধূসর সাদা লম্বাটে দাগ সুস্পস্ট অথবা অস্পষ্ট ভাবে লক্ষ্য করা যায়। ডানার নিম্নতল হলদেটে বাদামী এবং উপরিতলের ন্যায় ছোপ ও দাগযুক্ত, তবে উপরিতলের উভয় ডানা জোড়া কালচে বাদামী বন্ধনীর কোনরকম ছাপ অথবা ইঙ্গিত ডানার নিম্নতলে দেখা যায় না। পিছনের ডানা বেসাল, ডরসাল ও ডিসকাল অংশের শুরুর ভাগ জুড়ে ছাইরঙা সাদা হয়।   আচরণ  দুষ্প্রাপ্য (rare) এই প্রজাপতি প্রজাতির Euthalia বর্গের প্রজাতিদের ন্যায় দ্রুত এবং ভূমি কাছাকাছি নীচ দিয়ে ১০০০-১৫০০মিটার উচ্চতা বিশিষ্ট পাহাড়ী অঞ্চল এবং পাহাড়ী জঙ্গলে এদের বিচরন পরিলক্ষিত হয়। দক্ষিন ভারতের পশ্চিমঘাট পর্বতমালায় (মূলত কর্নাটক এর কুর্গ এ) এবং উত্তরপূর্ব ভারতে এদের দর্শন মেলে। সাধারনত, এপ্রিল থেকে নভেম্বর পর্যন্ত এদের উপস্থিতি চোখে পড়ে। সিকিম এ জুন এবং অক্টোবর এ খাসি পাহাড় এপ্রিল অক্টোবর এ, নাগা পর্বতে জুলাই মাসে এবং কাচার (cachar) এ সেপ্টেম্বর মাসে এবং আসামের রানীতে মার্চ মাসে এই প্রজাতির দর্শন নথিভুক্ত হয়েছে।  চিত্রশালা    তথ্যসূত্র   বিষয়শ্রেণী:ভারতের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:বাংলাদেশের কীটপতঙ্গ বিষয়শ্রেণী:১৮৫৭-এ বর্ণিত প্রজাপতি
ডৌকি বা ডাউকি হল ভারতের মেঘালয় রাজ্যের পশ্চিম জৈন্তিয়া পাহাড় জেলায় অবস্থিত একটি শহর।  ভূগোল এটি ,উইকিম্যাপিয়া বাংলাদেশ এবং ভারত সীমান্তের মধ্যে অবস্থিত।ইন্ডিয়া টাইমস  সীমান্ত-ফাঁড়ি বাংলাদেশ এবং ভারতের মধ্যে অল্প ক’টি স্থল সীমান্ত পারাপারের মধ্যে ডাউকি-তামাবিল একটি। এটি মূলত বাংলাদেশে কয়লা ও পাথর পরিবহনের জন্য ব্যবহৃত হয়। পিক-মৌসুমে প্রতিদিন ৫০০ এর মতো ট্রাক এই স্থল বন্দর অতিক্রম করে।  শিলংয়ের বড়বাজার থেকে প্রতিদিন সকালে ডাউকি সীমান্ত ফাঁড়িতে যেতে ভাড়া করে পরিবহন নেয়া যায়। শিলং থেকে  ভ্রমণ পথের জন্য বাস সেবাও রয়েছে। অপরদিকে, বাংলাদেশের অভ্যন্তরে  দূরে তামাবিল বাস স্টেশন, যা  দূরে অবস্থিত সিলেট শহরে নিয়মিত বাস সেবা দিয়ে যায়।  ভ্রমণ স্থান ডাউকি ব্রীজ, আমগট নদীর উপর নির্মিত একটি ঝুলন্ত সেতু। এটা ব্রিটিশদের দ্বারা ১৯৩২ সালে নির্মিত হয়েছিল।http://en.structurae.de/structures/data/index.cfm?id=s0010632 ডাউকি ঝুলন্ত সেতু  আরও দেখুন  জীবন্ত শিকড় সেতু  তথ্যসূত্র  বহিঃসংযোগ   ডাউকি সম্পর্কে  ডাউকি ব্রীজ সম্পর্কে  বিষয়শ্রেণী:পশ্চিম জৈন্তিয়া পাহাড় জেলার শহর ও নগর বিষয়শ্রেণী:বাংলাদেশ–ভারত সীমান্ত পারাপার বিষয়শ্রেণী:পশ্চিম জৈন্তিয়া পাহাড় জেলা
এল ক্লাসিকো () রিয়াল মাদ্রিদ ফুটবল ক্লাব (রিয়াল মাদ্রিদ) এবং ফুটবল ক্লাব বার্সেলোনার (বার্সেলোনা) মধ্যে সংঘটিত যেকোন ফুটবল প্রতিযোগিতার নাম। শুরুতে শুধুমাত্র স্প্যানিশ চ্যাম্পিয়নশিপে অনুষ্ঠিত খেলাগুলোকেই এল ক্লাসিকো বলা হলেও বর্তমানে চ্যাম্পিয়নস লীগ ফাইনাল ব্যতীত রিয়াল মাদ্রিদ এবং বার্সেলোনার মধ্যে অনুষ্ঠিত সকল খেলাকে এই নামে ডাকা হয়। এটি বিশ্বের সর্বাধিক অনুসৃত ফুটবল ম্যাচ, যা বিশ্বের কোটি কোটি ফুটবলপ্রেমী উপভোগ করে থাকেন।   ইতিহাস  একটি জাতীয় লীগে দুইটি সবচেয়ে শক্তিশালী দলের মধ্যে প্রচন্ড প্রতিদ্বন্দ্বিতা সাধারনত থাকেই। লা লিগায় এই প্রতিদ্বন্দ্বিতা বার্সেলোনা এবং রিয়াল মাদ্রিদের মধ্যে, যা এল ক্ল্যাসিকো নামে পরিচিত। জাতীয় প্রতিযোগিতার শুরু থেকেই দল দুইটি স্পেনের প্রতিদ্বন্দ্বি দুই রাজ্য কাতালুনিয়া এবং কাস্তিলের প্রতিনিধিত্ব করে আসছে। এই প্রতিদ্বন্দ্বিতা দুই রাজ্যের মধ্যকার রাজনৈতিক এবং সংস্কৃতিক উত্তেজনাকেও প্রতিফলিত করে।  প্রিমো দে রিভেরা এবং ফ্রান্সিস্কো ফ্রাংকোর একনায়কতন্ত্রের সময় (১৯৩৯–১৯৭৫), স্পেনে সবধরনের আঞ্চলিক সংস্কৃতি দমিয়ে রাখা হয়েছিল। স্পেনীয় ভাষা ব্যতীত অন্য সকল ভাষা সরকারিভাবে নিষিদ্ধ ছিল।Kleiner-Liebau, Désirée. p. 70. কাতালান জনগণের স্বাধীন হওয়ার ইচ্ছার প্রতীক বহন করার মাধ্যমে বার্সেলোনা কাতালানদের কাছে হয়ে ওঠে, ‘‘একটি ক্লাবের চেয়েও বেশি কিছু (Més que un club)’’। লেখক ম্যানুয়েল ভাজকুয়েজ মনতালবানের তথ্য অনুসারে, কাতালানদের পরিচয় প্রদর্শনের সবচেয়ে ভালো উপায় ছিল বার্সেলোনায় যোগ দেওয়া। ফ্রাংকো বিরোধী গোপন কোন আন্দোলনের চেয়ে এটি ছিল কম ঝুঁকিপূর্ণ এবং এটি তাদেরকে তাদের মতপার্থক্য প্রকাশ করার সুযোগ তৈরি করে দিত।Spaaij, Ramón. p. 251.  অন্যদিকে, রিয়াল মাদ্রিদকে দেখা যায়, সার্বভৌমত্ব কেন্দ্রীকরণ এবং ব্যবস্থাপনা পর্যায়ে ফ্যাসিবাদী শাসন প্রনয়নের প্রতিমূর্তিরূপে। স্পেনীয় গৃহযুদ্ধের সময় ইয়োসেপ সানিওল এবং রাফায়েল স্যানচেজ গুয়েরার মত উভয় দলেরই কিছু সদস্য ফ্রাংকো সমর্থকদের কারণে ভুক্তভোগী হয়েছিল।  ১৯৫০ এর দশকে, আলফ্রেদো দি স্তেফানোর ট্রান্সফার নিয়ে ওঠা বিতর্ক দুই দলের প্রতিদ্বন্দ্বিতাকে আরও বাড়িয়ে তোলে, যিনি শেষপর্যন্ত রিয়াল মাদ্রিদে যোগ দেন এবং পরবর্তীতে তাদের সাফল্যের মূল চাবিকাঠি হয়ে ওঠেন।Burns, Jimmy. pp. 31–34. ১৯৬০ এর দশকে, তাদের এই প্রতিদ্বন্দ্বিতা ইউরোপীয় পর্যায়ে পৌছায়, যখন তারা ইউরোপীয় কাপের নক-আউট পর্বে দুইবার মুখোমুখি হয়।   সাম্প্রতিক বিষয়  গত তিন দশকে, এই দ্বন্দ্ব আরো উদ্দীপ্ত হয়েছে আধুনিক স্প্যানিশ ঐতিহ্য পাসিলো দ্বারা|   তথ্যসূত্র    বহিঃসংযোগ     বিষয়শ্রেণী:রিয়াল মাদ্রিদ ফুটবল ক্লাব বিষয়শ্রেণী:ফুটবল ক্লাব বার্সেলোনা বিষয়শ্রেণী:রাজনীতি ও ক্রীড়া বিষয়শ্রেণী:১৯০২-এ প্রতিষ্ঠিত পুনরাবৃত্ত ক্রীড়া ঘটনা বিষয়শ্রেণী:মাদ্রিদে ফুটবল বিষয়শ্রেণী:বার্সেলোনায় ফুটবল
চন্দ্রশেখর মহাদেব মন্দির ভারতের ওড়িশা রাজ্যের রাজধানী ভুবনেশ্বরের পটিয়া গ্রামে অবস্থিত একটি শিব মন্দির। এর অধিষ্টিত দেবতা হলো একটি চক্রাকার যৌনি পীঠস্থ শিবলিঙ্গ। মন্দিরটি একটি ব্যক্তিগত সম্পত্তি কিন্তু একই সময়ে বহু মানুষ দ্বারা স্থাপিত।   বিবরণ  আনুমানিক আঠারো শতকে মন্দিরটির স্থাপনের কাজের পরিসমাপ্তি ঘটে। স্থাপত্য বৈশিষ্ট্য এবং ভবন নির্মাণের উপকরণ থেকে এই ধারণা উদ্ভূত। মন্দিরটির সাথে প্রচুর সাংস্কৃতিক তাৎপর্য যুক্ত রয়েছে। এখানে বেদোসা ও সংক্রান্তীর মতো ধর্মীয় অনুষ্ঠানাদী পালিত হয়। পটিয়া গ্রাম মঙ্গলিক ট্রাস্ট বোর্ডও এই মন্দিরটির সাথে যুক্ত।   পরিবেষ্টন  উত্তর এবং দক্ষিণে আবাসিক ভবন, পশ্চিমে চারণভূমি এবং পূর্বে একটি কংক্রিটের সভাকক্ষ দ্বারা মন্দিরটির চতুর্পাশ্ব পরিবেষ্টিত।   স্থাপত্য বৈশিষ্ট্য  মন্দিরটিতে একটি চূড়া (গোপুরম) এবং চূড়ার সামনে একটি সিমেন্টের তৈরি কংক্রিটের সভাকক্ষ রয়েছে যেটি জগমোহন হিসেবে ব্যবহৃত হয়। উর্ধমুখে, চূড়াটিতে পীঠের ক্রম হচ্ছে বাদা, গণ্ডী এবং মস্তক, যা নিম্ন হতে শীর্ষ পর্যন্ত উচ্চতায় ৪.৮০ মিটার। মন্দিরের বাদার উচ্চতার পরিমাপ ১.৭৫ মিটার। গণ্ডির পরিমাপ ১.৫৫ মিটার এবং মস্তকের উচ্চতার পরিমাপ ১.৫০ মিটার। মন্দিরের কপাটবন্ধক একটি আলংকারিক নিদর্শন। এদের পরিমাপ হলো ১.২০ মিটার × ০.৫১ মিটার। ভবন তৈরীতে ব্যবহৃত হয়েছে ললচে কর্দম মৃত্তিকা। এতে নির্মাণ কৌশল হিসাবে ব্যবহৃত হয়েছে সিমেন্ট প্লাস্টারের সাথে এ্যাশলার চাদোয়া পদ্ধতি এবং এখানে কলিঙ্গ স্থাপত্য শৈলী রয়েছে।   আরও দেখুন   ভুবনেশ্বরের মন্দিরের তালিকা।   তথ্যসূত্র    বহিঃসংযোগ     ইন্দিরা গান্ধী জাতীয় কলা কেন্দ্রে সংরক্ষিত প্রতিবেদন।  বিষয়শ্রেণী:শিব মন্দির বিষয়শ্রেণী:ভুবনেশ্বরের হিন্দু মন্দির বিষয়শ্রেণী:ওড়িশার মন্দির বিষয়শ্রেণী:ওড়িশার শিব মন্দির বিষয়শ্রেণী:১৯শ শতাব্দীর হিন্দু মন্দির
বাংলাদেশ বাস্কেটবল ফেডারেশন বাংলাদেশে বাস্কেটবলের জন্য জাতীয় ফেডারেশন এবং এটি বাংলাদেশের বাস্কেটবল খেলা পরিচালনার জন্য দায়বদ্ধ। ডাঃ মোস্তফা জালাল মহিউদ্দিন বাংলাদেশ বাস্কেটবল ফেডারেশনের সভাপতি।   ইতিহাস  বাংলাদেশ বাস্কেটবল ফেডারেশন ১৯৭২ সালে জাতীয় ক্রীড়া পরিষদের অধীনে প্রতিষ্ঠিত হয়েছিল। এটি এফআইবিএর একটি সহযোগী সদস্য (ফেডারেশন ইন্টারনেশনাল ডি বাস্কেটবল বাস্কেটবল অ্যামেচার)। ফেডারেশন বাংলাদেশের একমাত্র সক্রিয় বাস্কেটবল জিমনেসিয়াম ধানমন্ডি কাঠের ফ্লোর জিমনেসিয়ামের মালিক। এটি প্রস্তাবিত শেখ কামাল স্পোর্টস কমপ্লেক্সের মাঠ হারাতে বসেছে।  বাংলাদেশ অলিম্পিক অ্যাসোসিয়েশন ২০১৮ সালের নভেম্বরে একজন মহিলা খেলোয়াড়কে লাঞ্ছিত করার অভিযোগে জাতীয় মহিলা বাস্কেটবল দলের কোচ সবুজ মিয়াকে সাময়িক বরখাস্ত করেছে।   তথ্যসূত্র   বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশে ক্রীড়া পরিচালনা পরিষদ বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:বাংলাদেশে বাস্কেটবল
90px|thumb|পাঞ্চজনীপতি প্রজাপতি দক্ষ হিন্দু পুরাণ মতে, পাঞ্চজনী হলেন একজন হিন্দু দেবী এবং একাধিক দেব-দেবীর মাতা৷ তিনি রাজাধিরাজ প্রজাপতির দক্ষের দ্বিতীয়া স্ত্রী, অপরজন হলেন প্রসূতি৷Vasudeva Sharana Agrawala. 1963. Matsya-Purāṇa: A Study. All-India Kashiraj Trust. "Then Daksha begot on his wife Panchajani 1000 sons." মৎস্যপুরাণ অনুসারে পাঞ্চজনী ও দক্ষরাজা সহস্র পুত্রসন্তানের মাতা ও পিতা হন৷  নামকরণ পাঞ্চজনী শব্দের আক্ষরিক অর্থ পাঁচটি মূল উপাদান বা জনের দ্বারা সৃষ্ট অর্থাৎ পঞ্চভূতে নির্মিত৷Vijay Kumar (2005). Baby Names for Girls. Lotus Press. p. 65.  কিংবদন্তি মৎস্যপুরাণ মতে, ব্রহ্মাপুত্র প্রজাপতি দক্ষ পাঞ্চজনীকে বিবাহ করেন৷Matsya Purana (a Hindu religious work) তাদের দিব্যমিলনের ফলে সঠিক সময়ে একাধিক কন্যাসন্তান জন্মলাভ করে৷Vinay Kr Sinha (2019). My Concept Of Hinduism: A Revisit of the Indian Myths and Stories. Notion Press. প্রাচীন গ্রন্থগুলিতে উভয়ের একাধিক পুত্রসন্তান লাভের উল্লেখও আছে৷The sacred scriptures of India, Volume 4. 2009. Anmol Publications. Sons of Panchajani are called Haryakshas or Haryashvas.. দক্ষ তার পুত্রদের অন্যান্য অনেক জীবজন্তু সৃষ্টি করার নির্দেশ দেন৷  একাধিক গ্রন্থে উল্লেখপ্রাপ্ত পাঞ্চজনীর কন্যারা হলেন, সমস্ত দেবগণের মাতা অদিতি, সমস্ত অসুরগণের মাতা দিতি, নক্ষত্রগণের অন্যতমা কৃত্তিকাEdward Moor. The Hindu Pantheon. এবং চন্দ্রদেবের অন্যতমা প্রিয়া পত্নী রোহিণী৷Devdutt Pattanaik (2003). Indian Mythology: Tales, Symbols, and Rituals from the Heart of the Subcontinent. "The moon god Chandra was married to twenty-seven daughters of the priest king Daksha, but he preferred only one: Rohini.".  তথ্যসূত্র  বিষয়শ্রেণী:হিন্দু দেবী
পুরাতন মসজিদ (; বা সুলাইমান পাশা মসজিদ ()) আলবেনিয়ার রাজধানী তিরানার একটি ধ্বংসপ্রাপ্ত মসজিদ। মসজিদটিকে কেন্দ্র করেই শহরটি গড়ে ওঠে। উসমানী-আলবেনীয় জেনারেল সুলাইমান পাশা একই সাথে এই মসজিদসহ একটি হাম্মাম ও একটি বেকারি প্রতিষ্ঠা করেছিলেন। এভাবেই তিনি তিরানা নগর পত্তন করেন।   ইতিহাস  ১৬১৪ সালে নির্মিত এই মসজিদটি তিরানা শহরের প্রাচীনতম মসজিদ। একই সাথে এটি আলবেনিয়ার প্রাচীনতম মসজিদগুলোর মধ্যে একটি। জাতিগতভাবে আলবেনীয় এবং উসমানী জেনারেল, সুলাইমান পাশা উসমানীদের হয়ে পারস্যের সাফাভিদের বিরুদ্ধে লড়াই করেছিলেন।  প্রায় একই রকম একটি সুউচ্চ মিনার থাকার কারণে এত'হেম বে মসজিদের সাথে এই মসজিদটির প্রতিদ্বন্দ্বিতা ছিল। ১৭৯৩ সালে সুলাইমান পাশার বংশধর পেট্রেলার মোল্লা মেহমেদ বে সুলাইমান মসজিদের পাশেই এত'হেম বে মসজিদটি প্রতিষ্ঠা করেন। মসজিদটির কাজ সমাপ্ত করেন তাঁর পুত্র এত'হেম বে। সুলাইমান পাশা মসজিদটির পাশেই সুলাইমান পাশা বার্গজিনির সমাধি রয়েছে। কাপলান পাশার সমাধি এই সমাধিটির নিকটেই অবস্থিত।  দ্বিতীয় বিশ্বযুদ্ধ চলাকালে এই মসজিদটি ধ্বংসপ্রাপ্ত হয়। কিন্তু মসজিদের মিনার টি তখনও অক্ষত ছিল। পরবর্তীতে এত সালে এনভার হোক্সার নেতৃত্বে নতুন কমিউনিস্ট সরকার মিনারটি ধ্বংস করে দেয়। তারা একই সাথে তিরানার ডাইন হোক্সা মসজিদটিও ধ্বংস করে। মসজিদের মিনারটির স্থানে সেটির পরিবর্তে তারা ‘অজানা সৈনিক’ () নামক স্মৃতিস্তম্ভটি নির্মাণ করে।   তথ্যসূত্র   বিষয়শ্রেণী:আলবেনিয়ায় উসমানীয় স্থাপত্য বিষয়শ্রেণী:তিরানার মসজিদ বিষয়শ্রেণী:কমিউনিস্টদের দ্বারা ধ্বংসকৃত মসজিদ
thumb|টিকে থাকা সর্বপ্রাচীন পঞ্চতন্ত্র পাঠের প্রথম পৃষ্ঠাJohannes Hertel (1915), The Panchatantra : a collection of ancient Hindu tales in its oldest recension, the Kashmirian, entitled Tantrakhyayika, Harvard University Press, page 1 thumb|অষ্টাদশ শতাব্দীর পঞ্চতন্ত্র পাণ্ডুলিপির একটি পৃষ্ঠা, হিন্দির শাখা ব্রজে লিখিত (বাচাল কচ্ছপ) thumb|মধ্য জাভার মান্ডুত মন্দিরে পঞ্চতন্ত্রের একটি খোদাই ভাস্কর্য  পঞ্চতন্ত্র () সংস্কৃত ভাষায় রচিত একটি প্রাচীন গ্রন্থ যার রচয়িতা কবি বিষ্ণু শর্মা। তবে এই গ্রন্থের মূল পাণ্ডুলিপি পাওয়া যায় নি। নানা উপদেশমূলক গল্পের সংকলন এই গ্রন্থ । জীবনের পথের নানা উপদেশ এই গ্রন্থের নানা উপকথার মাধ্যমে তুলে ধরা হয়েছে। গ্রন্থটি পাঁচটি তন্ত্রে বিভক্ত বলেই নাম পঞ্চতন্ত্র। এগুলি হলো:   মিত্রভেদম্ (বন্ধু বিচ্ছেদ)  মিত্রপ্রাপ্তিকম্ (বন্ধুলাভ)  কাকোলূকীয়ম্ (চিরশত্রুতা)  লব্ধপ্রণাশম্ (পেয়ে হারানো)  অপরীক্ষিতকারকম্ (হঠকারিতা) তথ্যসূত্র  বিষয়শ্রেণী:ভারতীয় সাহিত্য বিষয়শ্রেণী:সংস্কৃত সাহিত্য বিষয়শ্রেণী:সংস্কৃত গ্রন্থ বিষয়শ্রেণী:প্রাচীন ভারতীয় সাহিত্য বিষয়শ্রেণী:উপকথা বিষয়শ্রেণী:সাহিত্যের ইতিহাস বিষয়শ্রেণী:ভারতীয় লোককাহিনি বিষয়শ্রেণী:মধ্যযুগীয় আরবি সাহিত্য বিষয়শ্রেণী:মৌখিক ঐতিহ্য বিষয়শ্রেণী:ফার্সি সাহিত্য বিষয়শ্রেণী:গল্পকথন বিষয়শ্রেণী:ভারতীয় কিংবদন্তি
মাম্বলস বাতিঘর, ১৭৯৪ সালে সম্পন্ন হয়েছে, সোয়ানসির কাছে মাম্বলস এ অবস্থিত একটি বাতিঘর।  মাম্বলস হেডের বাইরের দুটি দ্বীপের বাইরের অংশে অবস্থিত এই কাঠামোটি সোয়ানসি উপসাগরের পাঁচ মাইল দূরত্বের যে কোনো বিন্দু থেকে স্পষ্টভাবে দৃশ্যমান। কাছাকাছি লাইফবোট স্টেশনের পাশাপাশি, এটি গ্রামের সবচেয়ে বেশি ছবি তোলা ল্যান্ডমার্ক।   আরো দেখুন    ওয়েলসের বাতিঘরের তালিকা  ট্রিনিটি হাউস   তথ্যসূত্র    বহিঃসংযোগ      Chesapeake Bay Lighthouse Project - The Mumbles Lighthouse  “The Guns of Mumbles Lighthouse Island” by A History of Mumbles  “Charlie Cottle - The Last Mumbles Lighthouse Keeper” by Carol Powell  “The Women of Mumbles Head” by Carol Powell. This records the heroism during a storm, of the Ace Sisters, Jessie Ace & Margaret Wright  Trinity House  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:১৭৯৪-এ ওয়েলসে প্রতিষ্ঠিত বিষয়শ্রেণী:ওয়েলসের বাতিঘর বিষয়শ্রেণী:১৭৯৪-এ সম্পন্ন বাতিঘর
বুরঞ্জী হল ইতিহাসের একপ্রকারের কালক্রমিক লিখিত বিবরণ। অসমের বুরঞ্জীসমূহ প্রথমাবস্থায় আহোম ভাষাতে লেখা হয়েছিল এবং এই রীতি ১৮৫৮ সাল পর্যন্দ অব্যাহত ছিল। পরে বুরঞ্জী লিখতে অসমীয়া ভাষা আহোম ভাষার স্থান নেয়।Goswami, Golockchandra (1982), Structure of Assamese, Page 11, Western Assamese dialect, the sole medium of all ancient Assamese literature including the buranjis written in the Ahom court  আহোম সাম্রাজ্যের প্রতিষ্ঠাপক স্বর্গদেব চুকাফার নির্দেশে ১২২৮ সালে অসমে বুরঞ্জী লেখা ব্যবস্থার প্রবর্ত্তন ঘটে। সেই সময়ে শাসকীয় পক্ষের সঙ্গে বাকী লোকরাও ঘরে ঘরে বুরঞ্জী লিখে রাখত। কালক্রমে বুরঞ্জীর মূলতঃ দুটো ভাগ দেখা যায়: রাজাঘরীয়া বুরঞ্জী এবং অন্যান্য পরিবারসমূহে লেখা বুরঞ্জী। আহোম ভাষায় লিখিত বুরঞ্জীসমূহকে বিষয়বস্তু অনুযায়ী দেও বুরঞ্জী এবং ডিন বুরঞ্জী হিসাবে দুই ভাগে ভাগ করা যায় । 'দেও' শব্দর অর্থ হ’ল স্বর্গীয় এবং এমন বুরঞ্জীতে সৃষ্টির উৎপত্তি, ইন্দ্র, স্বর্গ ইত্যাদির বিষয়ে উপকথামূলক কাহিনী আছে। অন্যদিকে 'ডিন' শব্দের অর্থ হ’ল পৃথিবী এবং ইয়াে ম্যুং-রি-ম্যুং রাম রাজ্যে খুন্-লুং এবং খুনলাইতের বংশধরগণ এবং চুকাফা প্রতিষ্ঠা করা রাজ্যসমূহের বিষয়ে তথ্য-পাতি আছে। বুরঞ্জীসমূহের আকার, বিবরণ ইত্যাদির আধারে একে লাই লিক (ঘাই/রাজনীতি বিষয়ক পুথি), লিট (নথি পত্র/পবিত্র গ্রন্থ), রু-পুত (শিক্ষার উদ্দেশ্যে রক্ষিত নথি পত্র), উ-কুত (থোরতে লিখে রাখা ঘটনাপঞ্জী) ইত্যাদি ভাগে ভাগ করা হয়। আহোম সাম্রাজ্যের পতনের পরে বুরঞ্জী লেখার প্রথাও ধীরে ধীরে অপ্রচলিত হয়।  বুরঞ্জী (বা বু-রন্-জী) শব্দটির মূল টাই-চীন ভাষা। বু মানে মূর্খ, রন মানে শেখানো এবং জী মানে সম্ভার। অর্থাৎ এর ব্যুৎপত্তিগত অর্থ হল মূর্খের শিক্ষার সম্ভার। আহোম রাজত্বকালে লেখা বুরঞ্জীসমূহে আহোম রাজ্য ছাড়াও কাছের চুতীয়া রাজ্য, কাছাড়ি রাজ্য এবং ত্রিপুরা রাজ্য (শুুতীয়া, কাছাড়ি এবং ত্রিপুরা বুরঞ্জী) তথা কূটনৈতিক সম্পর্ক থাকা মোগল সাম্রাজ্যের (পাদশ্যাহ বুরঞ্জী) বিষয়েও বিশদ বিবরণ আছে। এই বুরঞ্জীসমূহ ঘাইকরে সাঁচিপাতে লেখা হয়েছিল।  আহোম প্রশাসনে বুরঞ্জী প্রনয়নের একটি সুকীয়া বিভাগ ছিল। প্রথমে চিরিং পদের মানুষরা বুরঞ্জী লেখার কাজ করত। তাঁদররকে পরিচালনার ভার বরচিরিং বরুয়া এবং চিরিং ফুকন নামের দুজন উচ্চপদস্থ কর্মচারীকে দিয়ে হয়েছিল। চিরিং ফুকন প্রকৃত বুরঞ্জী রচনা করেছিলেন। পরে অসমীয়া ভাষায় লেখা বুরঞ্জীসমূহের নকল করতে লেখারু নামের একটি পদ নিয়োগ করা হয়েছিল এবং লেখকের বরুয়া নামক একজন কর্মচারী তাদের পরিচালনা করেছিল। রাজেশ্বর সিংহর শাসনকালে কীর্ত্তি চন্দ্র বরবরুয়া নিজের বংশ মর্যদা সম্পর্কে অসঙ্গতিপূর্ণ তথ্য আছে বলে রাজার অনুমতি নিয়ে বহু বুরঞ্জী জ্বালিয়ে নষ্ট করে।Sarkar, J. N. (1992) The Buranjis: Ahom and Assamese in The Comprehensive History of Assam Vol II (ed H K Barpujari), Publication Board, Assam তখন থেকে বুরঞ্জী লিখনের দায়িত্ব বরবরুয়ার হস্তান্তরিতনহয়।  ভাষা  পশ্চিমী আসামি ছিল প্রভাবশালী সাহিত্যিক ভাষা এবং "আহোম আদালতগুলিতে লেখা বুনিয়াদি সহ সকল প্রাচীন অসমীয়া সাহিত্যের একমাত্র মাধ্যম"। পূর্বের অসমীয়াউপভাষাটি ১৯ শতকের গোড়ার দিকের অঞ্চলে এই অঞ্চলের আদর্শ সাহিত্যিক ভাষা হয়ে উঠেছিল। ১৭ থেকে ১৯ শতকের মধ্যে গড়ে ওঠা অসমীয়া লেখার একটি শৈলী গার্গায় উল্লেখযোগ্যভাবে পূর্ব অসমে বুরজিস লেখার জন্য ব্যবহৃত হয়  তথ্যসূত্র  বিষয়শ্রেণী:অসম বুরঞ্জী বিষয়শ্রেণী:আসামের ইতিহাস বিষয়শ্রেণী:ভারতীয় সাহিত্য বিষয়শ্রেণী:আহোম রাজ্য বিষয়শ্রেণী:থাই ইতিহাস
নেত্রকোণা-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নেত্রকোণা জেলায় অবস্থিত জাতীয় সংসদের ১৬০নং আসন।  সীমানা নেত্রকোণা-৪ আসনটি নেত্রকোণা জেলার মোহনগঞ্জ উপজেলা, খালিয়াজুড়ি উপজেলা ও মদন উপজেলা নিয়ে গঠিত।  নির্বাচিত সাংসদ নির্বাচন  সদস্য  দল১৯৮৬জুবেদ আলীবাংলাদেশ আওয়ামী লীগ ১৯৮৮ আলী উছমান খানজাতীয় পার্টি ১৯৯১ লুৎফুজ্জামান বাবর স্বতন্ত্র ফেব্রুয়ারি ১৯৯৬ লুৎফুজ্জামান বাবর বাংলাদেশ জাতীয়তাবাদী দল জুন ১৯৯৬ আবদুল মোমিন বাংলাদেশ আওয়ামী লীগ ২০০১ লুৎফুজ্জামান বাবর বাংলাদেশ জাতীয়তাবাদী দল ২০০৮ রেবেকা মমিন বাংলাদেশ আওয়ামী লীগ ২০১৪ রেবেকা মমিন বাংলাদেশ আওয়ামী লীগ ২০১৮ রেবেকা মমিন বাংলাদেশ আওয়ামী লীগ ২০২৩ উপ-নির্বাচনসাজ্জাদুল হাসানবাংলাদেশ আওয়ামী লীগ২০২৪সাজ্জাদুল হাসানবাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে রেবেকা মমিন বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে নেত্রকোণা-৪  বিষয়শ্রেণী:নেত্রকোণা জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
থাম্ব|upright=1.5|গিয়ার বাঁক অন্তহীন পুনর্জীবন লুপ  অনন্তকাল, সাধারণ ভাষায়, সময়ের অসীম পরিমাণ যা কখনো শেষ হয় না বা চিরস্থায়ী বা চিরন্তন হওয়ার গুণ, অবস্থা বা সত্য। যদিও শাস্ত্রীয় দর্শন শাশ্বতকে সংজ্ঞায়িত করে যা নিরবধি বা সময়ের বাইরে বিদ্যমান, যেখানে অনন্তকাল অসীম সময়কালের সাথে মিলে যায়।   দর্শন   শাস্ত্রীয় দর্শন অনন্তকালকে সংজ্ঞায়িত করে সময়ের বাইরে যা বিদ্যমান, যেমন নিরবধি অলৌকিক সত্তা ও শক্তির বর্ণনায়, অসীম সময়ের সাথে মিলিত অনন্তকাল থেকে আলাদা, যেমন মৃতদের জন্য সমবেত প্রার্থনা করা প্রার্থনায় বর্ণনা করা হয়েছে। কিছু চিন্তাবিদ, যেমন এরিস্টটল, অতীত এবং ভবিষ্যত উভয় শাশ্বত সময়কালের ক্ষেত্রে প্রাকৃতিক মহাজগতের অনন্তকালের পরামর্শ দেন। বোয়েথিয়াস অনন্তকালকে "একই সাথে পূর্ণ এবং অন্তহীন জীবনের নিখুঁত অধিকার" হিসাবে সংজ্ঞায়িত করেছেন। টমাস আকুইনাস বিশ্বাস করতেন যে ঈশ্বরের অনন্ততা থেমে যায় না, কারণ এটির কোনো শুরু বা শেষ নেই; অনন্তকালের ধারণাটি ঐশ্বরিক সরলতার, এইভাবে মানবজাতির দ্বারা সংজ্ঞায়িত বা সম্পূর্ণরূপে বোঝার অক্ষম।  টমাস হব্‌স এবং আরও অনেকে আলোকিত যুগ এ শাস্ত্রীয় পার্থক্যের দিকে আঁকেন যা অধিভৌতিক অনুমান যেমন "অনন্তকাল স্থায়ী এখন" হিসাবে সামনে রেখেছিলেন।  সমসাময়িক দর্শন ও পদার্থবিদ্যা  আজ বিশ্বতত্ত্ববিদ, দার্শনিক এবং অন্যান্যরা বিভিন্ন সংস্কৃতি ও ইতিহাস থেকে ধারণার বিশ্লেষণের দিকে তাকিয়ে থাকে। তারা বিতর্ক করে, অন্যান্য বিষয়ের মধ্যে, পদার্থবিজ্ঞানের মৌলিক আইনের জন্য অনন্তকালের পরম ধারণার বাস্তব প্রয়োগ আছে কিনা; সমস্যাটিকে সময়ের তীর হিসাবে এনট্রপি হিসাবে তুলনা করুন।  ধর্ম   অনন্তকাল অসীম সময়কাল হিসাবে অনেক জীবন ও ধর্মে গুরুত্বপূর্ণ ধারণা। ঈশ্বর বা দেবতাদের প্রায়শই বলা হয় যে তারা অনন্তকাল ধরে থাকবে বা সর্বকালের জন্য, চিরকালের জন্য, শুরু বা শেষ ছাড়াই আছে। পরকালের ধর্মীয় দৃষ্টিভঙ্গি এটিকে অনন্তকাল বা শাশ্বত জীবনের পরিপ্রেক্ষিতে বলতে পারে। খ্রিস্টান ধর্মতাত্ত্বিকরা শাশ্বত প্লেটোনীয় রূপের মতো অপরিবর্তনীয়তাকে অনন্তকালের জন্য অপরিহার্য বলে মনে করতে পারেন।  প্রতীকতা  অনন্তকাল প্রায়শই অন্তহীন সাপ দ্বারা প্রতীকী হয়, তার নিজের লেজ গিলে খায়, ওরোবোরোস। বৃত্ত, ব্যান্ড বা রিংও সাধারণত অনন্তকালের প্রতীক হিসেবে ব্যবহৃত হয়, যেমন গাণিতিক অনন্তের প্রতীক, । প্রতীকীভাবে এগুলি অনুস্মারক যে অনন্তকালের কোন শুরু বা শেষ নেই।   টীকা    তথ্যসূত্র    উৎস                 আরও পড়ুন     বহিঃসংযোগ   Entry in the Stanford Encyclopedia of Philosophy on Eternity.  Entry in the Internet Encyclopedia of Philosophy on the relationship between God and Time.  বিষয়শ্রেণী:সময়ের দর্শন বিষয়শ্রেণী:বিজ্ঞানের দর্শন বিষয়শ্রেণী:ধর্মীয় দর্শন বিষয়শ্রেণী:অসীম
শঙ্কেশ্বর () ভারতের কর্ণাটক রাজ্যের বেলগাভি জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৩৮ মিটার (২০৯৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে শঙ্কেশ্বর শহরের জনসংখ্যা হল ৩২,৫১১ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে শঙ্কেশ্বর এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
দ্য ওয়ে অব অল ফ্লেশ () হল ভিক্টর ফ্লেমিং পরিচালিত ১৯২৭ সালের মার্কিন নির্বাক নাট্যধর্মী চলচ্চিত্র। পার্লি পুর শিহানের গল্প অবলম্বনে এর চিত্রনাট্য রচনা করেছেন লায়োস বিরো, জুল ফার্থম্যান ও জুলিয়ান জনসন। এতে শ্রেষ্ঠাংশে অভিনয় করেন এমিল জ্যানিংস, যিনি একাডেমি পুরস্কারের ১ম আয়োজনে এই চলচ্চিত্র ও দ্য লাস্ট কমান্ড চলচ্চিত্রে অভিনয়ের জন্য শ্রেষ্ঠ অভিনেতার পুরস্কার অর্জন করেন। বর্তমানে চলচ্চিত্রটির কোন কপি পাওয়া যাচ্ছে না।  কুশীলব  এমিল জ্যানিংস - অগাস্ট শিলার  বেল বেনেট - মিসেস শিলার  ফিলিস হ্যাভার - টেম্পট্রেস  ডোনাল্ড কিথ - অগাস্ট শিলার, কিশোর  ফ্রেড কোলার - টাফ  ফিলিপ্পে দে লাসি - অগাস্ট শিলার, শিশু  মিকি ম্যাকব্যান - এভাল্ড  বেট্‌সি অ্যান হিসল - শার্লট  কারমেনসিটা জনসন - এলিজাবেথ  গর্ডন থর্প - কার্ল  জ্যাকি কম্বস - হাইনরিখ  ডিন হ্যারেল - এভাল্ড  অ্যান শেরিডান  ন্যান্সি ড্রেক্সেল  ফিলিপ স্লিম্যান  পুরস্কার  বিজয়ী: শ্রেষ্ঠ অভিনেতা বিভাগে একাডেমি পুরস্কার - এমিল জ্যানিংস  পুনর্নির্মাণ চলচ্চিত্রটি ১৯৪০ সালে প্যারামাউন্ট পিকচার্সের প্রযোজনায় পুনর্নির্মিত হয়। এতে শ্রেষ্ঠাংশে অভিনয় করেন আকিম তামিরভ, গ্লাডিস জর্জ ও উইলিয়াম হেনরি।  তথ্যসূত্র  বহিঃসংযোগ  Still at lostmediawiki.com  বিষয়শ্রেণী:১৯২৭-এর চলচ্চিত্র বিষয়শ্রেণী:১৯২০-এর দশকের নাট্য চলচ্চিত্র বিষয়শ্রেণী:প্যারামাউন্ট পিকচার্সের চলচ্চিত্র বিষয়শ্রেণী:ভিক্টর ফ্লেমিং পরিচালিত চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:মার্কিন নির্বাক চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:১৯২০-এর দশকের মার্কিন চলচ্চিত্র বিষয়শ্রেণী:মার্কিন নির্বাক পূর্ণদৈর্ঘ্য চলচ্চিত্র বিষয়শ্রেণী:১৯২০-এর দশকের ইংরেজি ভাষার চলচ্চিত্র বিষয়শ্রেণী:ইংরেজি ভাষার নাট্য চলচ্চিত্র
নির্বাচন বর্জন বলতে একদল ভোটারদের দ্বারা কোনো নির্বাচনকে বর্জন করা। এটি একধরনের বিক্ষোভ যেখানে ভোটারগণ অনুভব করেন যে নির্বাচনে জালিয়াতি সম্ভব কিংবা নির্বাচনের ব্যবস্থাটি তাঁদের প্রার্থীদের বিপক্ষে, যে শাসনতন্ত্র নির্বাচন অনুষ্ঠিত করেছে তার কোনো বৈধতা নেই কিংবা প্রার্থীগণ খুব পরিচিত নন। যেসব এখতিয়ারভুক্ত এলাকাতে ভোটদান বাধ্যতামূলক, সেখানে নির্বাচন বর্জন করা একধরনের আইন অমান্যকরণ বলে বিবেচিত হয়; এক্ষেত্রে নির্বাচন বর্জনের সমর্থকরা "উপরের কোনটিই নয়" বলে ভোট দেয় কিংবা ফাঁকা ভোট জমা দেয়। নির্বাচন বর্জন করা ভোটারগণ সাধারণত এক বিশেষ অঞ্চল বা নৃগোষ্ঠীর অন্তর্গত। এক বিশেষ রাজনৈতিক দল বা প্রার্থী নির্বাচনে লড়াই করতে রাজি হন না এবং তাঁর সমর্থকদের ভোট বর্জন করতে বলবেন।  নির্বাচন বর্জন কিন্তু রাজনৈতিক দলের পক্ষে বিপজ্জনক। কম অংশগ্রহণ সবসময় নির্বাচন ফলাফলকে শূন্য করে না এবং জাল ভোটের মাধ্যমে বর্জন করা দলকে ক্ষমতায় অঙ্গ থেকে আরও বিচ্ছিন্ন করবে, যার ফলে তারা রাজনৈতিকভাবে অপ্রাসঙ্গিক হয়ে যেতে পারে।  নির্বাচন বর্জনের বিশেষ দৃষ্টান্ত নির্বাচনভোটদান (%)মন্তব্য১৯৭১ ত্রিনিদাদ ও টোবাগো সাধারণ নির্বাচন৩৩.২১৯৭৩ উত্তর আয়ারল্যান্ড সার্বভৌমত্ব গণভোট৫৮.১ক্যাথলিকদের মধ্যে ১%-এর কম।১৯৭৮ গায়ানা সাংবিধানিক গণভোট৭০.৮বিরোধী অনুমান ১০% থেকে ১৪%-এর মধ্যে।১৯৭৮ দক্ষিণ পূর্ব আফ্রিকা আইনসভা নির্বাচন৮০.২১৯৮৩ জ্যামাইকা সাধারণ নির্বাচন২.৭৬০টি আসনের মধ্যে ৬টি আসনে প্রতিদ্বন্দ্বিতা হয়েছে এবং তাদের মধ্যে ৫৫% ভোটদান হয়েছে।১৯৮৪ দক্ষিণ আফ্রিকা সাধারণ নির্বাচন২৯.৯ ও ২০.৮১৯৮৪ দক্ষিণ আফ্রিকা সাধারণ নির্বাচন১৮.১ ও ২৩.৩১৯৯১ বুর্কিনা ফাসো রাষ্ট্রপতি নির্বাচন২৭.৩১৯৯২ ঘানা সংসদ নির্বাচন২৮.১১৯৯৩ টোগো রাষ্ট্রপতি নির্বাচন৩৬.২ফেব্রুয়ারি ১৯৯৬ বাংলাদেশী সাধারণ নির্বাচন২১.০১৯৯৭ মালি রাষ্ট্রপতি নির্বাচন২৯.০১৯৯৭ ইয়েমেন সংসদ নির্বাচন৬১.০১৯৯৩ সালে ভোটদান ৮৪.৮%।১৯৯৭ স্লোভাক গণভোট৯.৫১৯৯৭ সার্বিয়া সাধারণ নির্বাচন৫৭.৪১৯৯৯ আলজেরিয়া রাষ্ট্রপতি নির্বাচন৬০বর্জন করা প্রার্থীদের দাবি এটি প্রায় ২৫%।২০০০ কোত দিভোয়ার রাষ্ট্রপতি নির্বাচন৩৭.৪২০০০ যুগোস্লাভিয়া সাধারণ নির্বাচন২৮.৮  তথ্যসূত্র  বিষয়শ্রেণী:নির্বাচন বিষয়শ্রেণী:বর্জন